CELEX: 62017CA0585
Language: el
Date: 2019-11-14 00:00:00
Title: Υπόθεση C-585/17: Απόφαση του Δικαστηρίου (πέμπτο τμήμα) της 14ης Νοεμβρίου 2019 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] – στο πλαίσιο των ενδίκων διαδικασιών που κίνησαν οι Finanzamt Linz, Finanzamt Kirchdorf Perg Steyr (Προδικαστική παραπομπή – Κρατικές ενισχύσεις – Τροποποίηση εγκεκριμένου καθεστώτος ενισχύσεων – Άρθρο 108, παράγραφος 3, ΣΛΕΕ – Υποχρέωση κοινοποίησης – Απαγόρευση εφαρμογής χωρίς την έγκριση της Ευρωπαϊκής Επιτροπής – Κανονισμός (ΕΕ) 651/2014 – Απαλλαγή – Άρθρο 58, παράγραφος 1 – Χρονικό πεδίο εφαρμογής του κανονισμού – Άρθρο 44, παράγραφος 3 – Περιεχόμενο – Εθνική ρύθμιση που προβλέπει τύπο υπολογισμού για τη μερική επιστροφή των φόρων επί της ενέργειας)

13.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/2
            
         
      Απόφαση του Δικαστηρίου (πέμπτο τμήμα) της 14ης Νοεμβρίου 2019 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] – στο πλαίσιο των ενδίκων διαδικασιών που κίνησαν οι Finanzamt Linz, Finanzamt Kirchdorf Perg Steyr
      (Υπόθεση C-585/17) (1)
      
      (Προδικαστική παραπομπή - Κρατικές ενισχύσεις - Τροποποίηση εγκεκριμένου καθεστώτος ενισχύσεων - Άρθρο 108, παράγραφος 3, ΣΛΕΕ - Υποχρέωση κοινοποίησης - Απαγόρευση εφαρμογής χωρίς την έγκριση της Ευρωπαϊκής Επιτροπής - Κανονισμός (ΕΕ) 651/2014 - Απαλλαγή - Άρθρο 58, παράγραφος 1 - Χρονικό πεδίο εφαρμογής του κανονισμού - Άρθρο 44, παράγραφος 3 - Περιεχόμενο - Εθνική ρύθμιση που προβλέπει τύπο υπολογισμού για τη μερική επιστροφή των φόρων επί της ενέργειας)
      (2020/C 10/02)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgerichtshof
      
         Διάδικοι στην υπόθεση της κύριας δίκης
      
      Finanzamt Linz, Finanzamt Kirchdorf Perg Steyr
      
         παρισταμένης της: Dilly’s Wellnesshotel GmbH
      
         Διατακτικό
      
      
                  1)
               
               
                  Το άρθρο 108, παράγραφος 3, ΣΛΕΕ έχει την έννοια ότι εθνική ρύθμιση η οποία τροποποιεί καθεστώς ενισχύσεων περιορίζοντας τον κύκλο των δικαιούχων των ενισχύσεων αυτών υπόκειται, κατ’ αρχήν, στην υποχρέωση κοινοποίησης που προβλέπει η διάταξη αυτή.
               
            
                  2)
               
               
                  Το άρθρο 58, παράγραφος 1, του κανονισμού (ΕΕ) 651/2014 της Επιτροπής, της 17ης Ιουνίου 2014, για την κήρυξη ορισμένων κατηγοριών ενισχύσεων ως συμβατών με την εσωτερική αγορά κατ’ εφαρμογή των άρθρων 107 και 108 [ΣΛΕΕ], έχει την έννοια ότι ενισχύσεις που χορηγήθηκαν πριν από την έναρξη ισχύος του εν λόγω κανονισμού, βάσει καθεστώτος ενισχύσεων όπως το επίμαχο στις διαφορές των κυρίων δικών, μπορούν, δυνάμει του ίδιου κανονισμού, να τύχουν απαλλαγής από την υποχρέωση κοινοποίησης που προβλέπει το άρθρο 108, παράγραφος 3, ΣΛΕΕ.
               
            
                  3)
               
               
                  Το άρθρο 44, παράγραφος 3, του κανονισμού 651/2014 έχει την έννοια ότι καθεστώς ενισχύσεων, όπως το επίμαχο στις κύριες δίκες, για το οποίο το ποσό της επιστροφής των φόρων επί της ενέργειας καθορίζεται ρητώς με τύπο υπολογισμού προβλεπόμενο από την εθνική ρύθμιση η οποία θεσπίζει το καθεστώς αυτό, είναι σύμφωνο με την εν λόγω διάταξη.
               
            
         (1)  ΕΕ C 13 της 15.1.2018.